વોટ્સએપના એક પ્રશ્નાવલિ પેજ ઉપર વોટ્સએપે જણાવ્યા મુજબ, ‘તમારા મેસેજીસને લોક રાખવામાં આવે છે. સિવાય કે તમે અને તમને મેસેજ મોકલનાર જ એ મેસેજીસ અનલોક કરીને વાંચી શકે છે. એમાં વધારાની સિક્યુરિટી પણ રાખવામાં આવી છે. જેના લીધે તમે જે મેસેજ મોકલો છો તે વોટ્સએપ આપમેળે લોક કરીને મૂકી દે છે. આ માટે તમારે કોઈ સેટિંગ્સમાં જવાની જરૂર નથી. આ મેસેજીસ, ફોટો, વીડિયો, વોઈસ મેસેજીસ ફક્ત તમે અને તમને મોકલનાર જ અનલોક કરી શકે છે. કોઈ ત્રીજું નહીં, વોટ્સએપ સુદ્ધાં નહીં.’ એ માટે વોટ્સએપનું કહેવું છે કે, ‘પ્રાઈવસી અને સિક્યુરિટી અમારા ડીએનએમાં છે. તમારી અંગત માહિતી કોઈ ખોટાં હાથમાં ન જાય એ વાતનું અમારા મન મહત્વ છે. અને એથી જ અમે ઍન્ડ-ટુ-ઍન્ડ એન્ક્રીપ્શન રાખ્યું છે.’